Aston Villa

**Aston Villa** Boole Club (wʋʋd ye o buon ye Villa) anɛ bɔlnwɛ'ɛdib banɛ bɛ Aston, Birmingham, England la. Gbambʋʋg la ka ba da pin'il 1874, zab nɛ Premier League, solemiine tita'ar la zu'oe. Tiim la di'emnɛ ba yaan, Villa Park, din yi 1897. Aston Villa anɛ kpɛɛmnam nɛ banɛ nyaŋid bɛ England la yinne, ka di nwɛnɛ Boole Diction yiiga diib ayɔpɔi, FA kupi la nɔɔnɛ nɔɔra ayɔpɔi, nɛ European Cup nɛ European Cup yimmʋ.

Aston Villa anɛ English kilab kanɛ ka ba mi ba yʋʋm tusir, kɔbisnii nɛ pisnii nam saŋa (1880s), ban da an banɛ gat tuon diema pʋʋgin la. A-nwɛnɛtɔlis taaba giŋa-giŋa baŋir da pinili yinɛ daʋ kanɛ yit Scotland George Ramsay, onɛ ka ba da gaŋ o ka o an dunia wʋsa football kilab yiiga tuongat yʋʋm tusir, kɔbisnii nɛ pisnii nɛ ayuobʋ (1886). Kilab la da tʋmtʋʋma nɛ bɛ yʋʋm tusir, kɔbisnii nɛ pisnii nɛ anu (1885), ka li da anɛ Villa director, William McGregor, da gaad tuoni gɔs dunia wʋsa yiiga Football League yʋʋm tusir, kɔbisnii nɛ pisnii nɛ anii ni (1888).

George Ramsay da di yaan League Championships nama ayuobʋ nɛ FA Cups nama ayuobʋ la da kɛ ka Aston Villa an kilab kanɛ kɛn tuoni bɛ England, ba da mɔr yaan kanɛ yi yʋʋm tusir, kɔbisnii nɛ piswai nam saŋa (1890s) kɛŋ paae yʋʋm tusir, kɔbiswai nɛ pisyɔpɔi nam saŋa (1970s). Villa da di goal nam kɔbiga nɛ pisi nɛ anii (128) bɛ season 1930–31, ba bʋ lɛn nyɛɛ li buudi yaasɛ paae zina, amaa kilab la da pinili lɛbis nyaaŋ nɛ yʋʋm tusir, kɔbiswai nɛ pistan nam saŋa (1930s); yʋʋm tusir, kɔbiswai nɛ pisnaasi nam saŋa (1940s) nɛ yʋʋm tusir, kɔbiswai nɛ pisnu nam saŋa (1950s) ka yʋʋm tusir, kɔbiswai nɛ pisyuobʋ nam saŋa la (1960s) ka ba lu tɛŋin ka lini da kɛ ka Doug Ellis da kɛna die kilab la yʋʋm tusir, kɔbiswai nɛ pisyuobʋ nɛ anii ni (1968) ka Villa da lɛb nyaaŋ kɛŋ relegation English football ni yʋʋm 1969–70. Villa da lɛn duoe bɛ yʋʋm tusir, kɔbiswai nɛ pisyɔpɔi nam tɛnsʋk (1970s) ka ba manager da an Ron Saunders, onɛ da kɛ ka kilab la paas 1980–81 diema pʋʋgin. Banɛ da paas English kilab nama anaasi ni da di European Cup, bɛ 1981–82, nɛ European Super Cup bɛ 1982.

Aston Villa da paasi pinil Premier League bɛ 1992, ba da paasi ba taaba atan banɛ da pinil Football League nɛ Premier League la. Yʋʋm tusir, kɔbiswai saŋa lanɛ yʋʋm tusayi saŋa, Villa da kɛn tuoni nwɛɛd European football, amaa ka Martin O'Neill da gaad la ka kilab la da lɛb nyaaŋ ka da lɛb relegation Premier League ni 2015–16. Ban diem yʋma atan bɛ EFL Championship ka mɛ tias tuongatiba ayi nyaaŋ la, kilab la da lɛb Premier League yʋʋm tusayi nɛ piinɛ wai ni (2019). Unai Emery da an tuongat yʋʋm tusayi nɛ pisi nɛ anaasi ni la (2024), kilab la da nyaŋi lɔɔŋi kɛŋ UEFA Champions League ba yiiga daan lin yi yʋʋm tusir, kɔbis wai nɛ pisnii paae yʋʋm tusir, kɔbis wai nɛ pisnii nɛ ayi la ni 1982/83 sa.

Ba diema pʋʋgin, Villa diem yʋʋm kɔbiga nɛ piinɛ yinnɛ (111) ka bɛnɛ agɔla, fʋ yaa nɔki mak nɛ sieba li anɛ abʋyi daani tisi ba, ka mɛ di yaan 78 England internationals, ka di yaani gaadi ba taaba. Aston Villa yʋʋn anɛ abʋnu English diema pʋʋgin, lin da pinil yʋʋm tusir, kɔbisnii nɛ pisnii nɛ anii saŋ la sa (1888) ka an kilab kanɛ paas ayɔpɔi bɛ English football ni nyaa di yaan.

Villa nyaad nɛ Birmingham City bɛɛ ba tɛŋin ka ba dataas banɛ tial ayi an City derby ban diem nɛ kilab sieba yi yʋʋm tusir, kɔbisnii nɛ pisyɔpɔi nɛ anii saŋa sa (1879). Ba mɛ lɛn mɔr dataalig nɛ West Bromwich Albion, ka diem banɛ ka ba diemid nidib pʋdi ba ye West Midlands derby. Kilab la fuud colours anɛ wiig nɛ dɛnɛm, kurug giŋ piel nɛ socks banɛ an dɛɛm wʋʋ sangbaŋ nɛ. Ba kilab la zanbin anɛ wɛbaa. Banɛ sʋʋe kilab la nannanna anɛ V Sports, tʋʋmkanɛ an Egypt dim ligid daan Nassef Sawiris, America ligid daan Wes Edens, nɛ America daadiib tʋʋma kanɛ buon Atairos.

## Pinilig Labakuda
**Pinilig nɛ nɔbigir (1874−1886)**

Aston Villa Football Club da pinil nɛ yʋʋm tusir, kɔbisnii nɛ pisyɔpɔi nɛ anaasi, sapal nwadig, dabpisi nɛ yinnɛ daar (21 November 1874), ka banɛ da pinili li an Villa Cross Wesleyan Chapel nidib banɛ bɛ Handsworth: linɛ yʋʋn bɛ Birmingham sʋʋli la. Nidib anaasi banɛ da pinil Aston Villa da anɛ Jack Hughes, Frederick Matthews, Walter Price nɛ William Scattergood, banɛ da paas chapel's cricket team banɛ da ied suor kanɛ ka ba na wisigi ba ningbina waad saŋa. Footballkilab nami da kae la zug Aston Villa yiiga nwɛɛb da anɛ ban nɛ Aston Brook St Mary's Rugby team. Diema la pʋʋgin, Villa dim da diem nɛ dɔlis Rugby dim wada ka nyaan kɛŋ vʋʋs ka ban da vʋʋsi lɛb na la ka dɔlis Association la wada. Villa da di ba yiiga 1–0.

Kilab la da nyɛ zugsʋŋ ban da nyɛ Scotland dim daʋ ka o yʋʋr buon George Ramsay ka o da kɛna nyɛ ka Villa nwɛɛ-nwɛɛdib bɛ ba diema pʋʋgin bɛ Aston Park yʋʋm tusir, kɔbisnii ne pisyɔpɔi nɛ ayʋobʋ ni (1876). Ba da nɔk o paas ye ba kanl paae ka li da lidigi ba nɛ o baŋir la; ba da nan pʋ nyɛ sɔ ka o paal baŋir ala. Diema la da naae la, Villa nwɛɛ-nwɛɛdib da laasi gilig o ka buol o ye o paasi ba an ba captain. Labaar da yi lalli Ramsay baŋir yela, nidib bɛdigʋ da laasid ye ba gɔs ninkanɛ ka ba da pʋd o giŋa ye ‘Scotty la. Onɛ da zamisidi ba, Ramsay da buol kilab saaŋ nwa diemid nɛ pʋtɛnɛr sia la ye 'gɔsim nidib la ka nwɛɛ nɛ paŋ'. Ramsay da paam kpɛmisigi yi Scottish dim kilab, Queen's Park, onɛ da gaad tuoni gɔs bʋnlinɛ ka ba buon 'combination football' linɛ da bɛ Glasgow, ban da tɔmisid bɔɔl la siem la da tiak English kilab nam 1870s.

Villa da pinili maali ba mɛŋi an banɛ gati ba taaba bɛ Midlands, ka da di ba yaan piini, Birmingham Senior Cup in 1880. Kilab la da kɛŋ tuoni die yaan piini kan nɔɔra awai yʋʋm piinɛ yi pʋʋgin.

**Victorian** **Nɛ Edwardian golden yʋma(1886–1914)**

Fʋ ya'a gsɔ boolnwɛ'ɛbi nar siem bɛ yʋʋm tusir, kɔbis nii nɛ pisnii nɛ anu ni clab la da gban'e nɛ ye ba yʋ'ʋm nwɛn'ɛd bool la saŋa wʋsa ka ka kpɛɛmnam la tisi ba li yɔɔd. laba bama ka ba da mɔli di yɛla bɛ Birmingham Daily Gazette laba mɔɔlʋg zin'igin la bɛ yʋʋm tusir, kɔbisnii nɛ pisnii nɛ ayuobu Sigir Nwadig la ni. 

'Bɔɔdi sɔ': Aston Villa dim Football Club kpɛɛm iɛɛdi onɛ na nyaŋi pɛsigi o mɛŋi pa'al nwɛ'dib la tituaa. Yɔɔd anɛ £100 yʋʋm pʋʋgin. banɛ bɔɔd na mɔr gbana tis Aston Villa Club House kpɛɛmnam la bɛ 6 Witton Road, Aston la, ka da ke ka di yʋʋgi gaad Sigir Nwadig la dabisim pisyi nɛ atan' daare.

Villa  da di'e gbana bɛdigʋ dinɛ an gbana kɔbiga nɛ pisnu nɛ 150 ka ba wʋsa bɔɔd tʋʋma la, amaa George Ramsay da paam suor ka ba nɔk tʋʋma la ni ka di anɛ on da onɛ an nimi'idi galis la yɛla ka ba da gan o. Ka din ka yʋʋm tusir, kɔbisnii nɛ pisnii nɛ ayuobu Sigir Nwadig la dabism pisyi nɛ ayuobu la ni ba gaŋi ba ye ba an dunia wʋsa yiiga banɛ na gɔs bool yɛla. 

Din yi saŋkan la  Aston Villa da tuon hali dunia nwa' ni ka an yiiga bɛ Midlands teamla ni ka di ya'an ni bɛ FA Cup bɛ yʋʋm tusir kɔbis nii nɛ pisnii nɛ ayɔpoi bɛ1887 la ni. Villa tuoni gaadʋg, powerful Scottish centre-forward Archie Hunter yʋ'on da anɛ yir la yiiga yʋ'ʋr, ba da an yiiga dim banɛ di goal la yiiga ba nwɛ'ɛd FA Cupsaŋa wʋsa. Aston Villa da anɛ team yinne kanɛ pɛɛs team  nam bɛdigʋ ni da keŋ nwɛ' zʋŋir nwɛ'ɛb dinɛ anɛ inaugural Football League bɛ yʋʋm tusir, kɔbis nii nɛ pisnii nɛ anii 1888 la ni pɛɛs nɛ ba clab la pa'an-pa'an yinne, William McGregor onɛ da sin'iŋ league la. Dɔlisid nwɛni boolwɛ'ɛbi nar yɛ li an siem bɛ yʋʋm tusir, kɔbis nii nɛ pisnii nɛ awai 1889 la ni, clab la da bɔɔdnɛ ligidi kanɛ ka ba na mɔri yɔɔdi ba nwɛ'ɛdib la. saŋa wʋsa zuod friendlies la daa san'amnɛ ka di dɔlisnɛ ban da ɛɛnti nwɛ'ɛdi geesid taaba  FA Cup bɛɛ county cup matches bɛɛ clubs da pʋ ka ba paam zugsʋŋɔ la'am nɛ ba nwɛ'ɛb la da an sʋm la wʋsa bab ka ni wʋsa ka keŋi nwɛ'. McGregor da nyɛ' ka ba kad Villa matches la bas ka ba nwɛ'ɛd-nwɛ'ɛdib yʋ'ʋm namis la o da nɔk sɔŋkpi'em bɛ Asibiddaar nami anu la ni. Yʋʋm tusir, kɔbis nii nɛ pisnii nɛ anii la Dɔnwalig Nwadig (March 1888) la ni, o da sɔbi tis club la kpɛɛmnam, Aston Villa, la'am nɛ Blackburn Rovers, Bolton Wanderers, Preston North End nɛ West Bromwich Albion, pian'adi pa'an yee ba ya'a maal team yinne pɛɛs di na sʋŋ ka ba mɔr nidibi tis clab ka ba nwɛ'ɛd saŋa wʋsa. Fʋ ya'a gɔsi ba la'asʋg nami ayi ka ba kpɛɛmnam la da mɔri ba keŋ dunia wʋsa yiiga Football League season dinɛ da sin'iŋ yʋʋm tusir, kɔbis nii nɛ pisnii nɛ anii Sɛnlʋŋ Nwadig (September 1888) la ni nɛ club la nwɛ'ɛdibi piiga nɛ ayi (12) banɛ yit Midlands nɛ north of England: Accrington, Aston Villa, Blackburn Rovers, Bolton Wanderers, Burnley, Derby County, Everton, Notts County, Preston North End, Stoke, West Bromwich Albion and Wolverhampton Wanderer.

La'am nɛ Villa da sin'iŋ league yʋʋm tusir, kɔbis nii nɛ piswai nɛ atan' ka ba nam bɔɔd yee ba di ya'an. Villa tuongatib kpɛɛmnam la ni yinne Frederick Rinder an onɛ da sin'iŋ club la la'asʋg bɛ Barwick Street yʋʋm tusir, kɔbis nii nɛ piswai nɛ atan' Fulumfug Nwadig (February 1893) la ni yis tuongatib kpɛɛmnam banɛ da da bɛ saŋkan la gɔsid club la yɛla. Tuongatib kpɛɛmnam la da sɔb gbana pa'al yee ba bas tʋʋma la, ka ba nyɔdig Tuongatib kpɛɛmnam anu dinɛ ka Rinder  da ba gaadi ba tuoni aan ba kpɛɛm, onɛ da pian;a fiiɛeɛ kpɛɛmnam banɛ da pʋ gɔsid nwɛ'ɛd-nwɛ'ɛdib la, hali ka bas ka nwɛ'ɛd-nwɛ'ɛdib sieba nuud daam. Pitch la ni ka manager George Ramsay gʋn'ʋl team la banɛ ka ba yʋ'ʋr yi hali giŋa, tɔ'ɔtɔ'ɔ la'asi gaadi nyɛ' Villa ka o di ya'an yiiga league dinɛ pia'nzug nɛ bɛ yʋʋm tusir, kɔbisnii nɛ piswai atan' keŋ paae  yʋʋm tusir, kɔbisnii nɛ piswai anaasi (1893 - 94) la ni nɛ yʋʋm tusir, kɔbisnii nɛ piswai ayuobu keŋ paae yʋʋm tusir, kɔbisnii nɛ piswa ayɔpoi (1896 - 1897) la ni.

Aston villa da yi an banɛ yina ken tuon hali English club, Victorian era saŋa la, ba da di ya'anam ka di pʋ pɔɔd di gad League nami anu pian'azut nɛ FA Cups nam atan' Queen Victoria's reign la naarin bɛ yʋʋm tusir, kɔbiswai nɛ ayinne 1901 la ni. Onɛ da an Villa kpɛɛm saŋa kaŋa da anɛ Birmingham-born forward John Devey, onɛ da ken tuon bɛ lightning-fast winger Charlie Athersmith nɛ marshalling Villa's gudim da anɛ tough-tackling Scotsman James Cowan onɛ da mɔr ya'am mi'i saŋa kanɛ ka ba na nwɛ'.  yʋʋm tusir, kɔbisnii nɛ piswai ayɔpoi 1897 la, yʋʋm kan la ka Villa da di ya'an nam abʋyi la (The Double), ba da yii lɛb ba yin dinɛ ka ba bɛ nananna, Aston Lower Grounds la. Sʋŋ-sʋŋidib la da maal bʋgilim-bʋgilim ka zin'ig la ye "Villa Park"; Ba da pʋ gban'e gban'ar sia ka pa'al ye zini'ig la yʋ'ri an Villa Park.  

Ba tuon ken la da kpɛm kenɛ ala ti paae  Edwardian era, nɛ Villa ti kenna ʋk FA Cup dinɛ pɛɛsidi abʋnaasi bɛ yʋʋm tusir, kɔbiswai nɛ anaasi paae yʋʋm tusir, kɔbiswai nɛ anu (1904 - 1905) la ni, nɛ league  kanɛ pɛɛsi ayuobʋ bɛ yʋʋm tusir, kɔbiswai nɛ awai paae yʋʋm tusir, kɔbiswai nɛ piiga (1909 - 1910) la ni. Ti ya'a keŋ tuon FA Cup yaŋir la da nyaŋi tʋm eve First World War bɛ yʋʋm tusir, kɔbiswai nɛ piiga nɛ atan' 1913 la ni club la da kɔ'ɔŋ nɛ ban na di ya'an abʋyi (Double)  la, naar league. Banɛ  da nwɛ'ɛd bool la paam anɛɛ Howard Spencer, ka gur cultured onɛ an kpɛɛm da an Villa nɛ England, nɛ banɛ an prolific strike force of Joe Bache nɛɛ Harry Hampton onɛ da bɛ batbetween them scored 382 goals bɛclaret nɛblue.  

Yʋʋm tusir, kɔbiswai nɛ pisyi (January1920), Billy Walker da di goals nam abʋyi o Villa nyaaŋi ba 2-1 FA Cup la first round la ni k aba di yaaŋ ka bas QPR; Club la da di FA Cub la yaaŋ dinɛ pɛɛŋi abʋtan la saŋkan la ka Walker keŋ paal yee on anɛ Villa's star player bɛ yʋʋm tusir kɔbiswai nɛ psyi (1920s) saŋa, ka di goals nam kɔbisyi nɛ pisnaasi nɛ anaasi (244) bɛ o nwɛɛbnam kɔbisnu nɛ pistannɛ yinne (531), onɛ da an kpɛɛm tis Villa nɛ England. George Ramsay da bas boolwɛɛb nɛ bɛ yʋʋm tusir kɔbiswai nɛ pisyi nɛ ayuobu (1926) la ni, ka mɔr yʋma pisyɔpɔi nɛ ayinne laam nɛ on da nɔk Billy Smith lɛdig la wʋsa o da pʋ nyaŋi keŋ wʋʋ on da kn tuon siem laa, di an sida mɛŋa football clubs da kena yʋʋm pʋm nwɛɛdi gat Aston Villa, kaskas anɛ Arsenal, banɛ da pʋ nyaŋi keŋ tuon yaas bɛ league yʋʋm tusir, kɔbiswai nɛ pistan(1930) kɛm paae yʋʋm tusir, kɔbiswai nɛ pistan nɛ ayinne (1931) nɛ yʋʋm tusir, kɔbiswai nɛ pistan nɛ ayi (1932) paae yʋʋm tusir, kɔbiswai nɛ pistan nɛ atan (1933) la. Laam nɛ bam da pʋ nyaŋi di yaan la, wʋrʋg la da bɛ Villa Park la ni da mɔri nɔŋgbanwaar nɛ boolwɛɛb yɛl, goals banɛ ka ba da di kɔbiga nɛ pisyi nɛ anii la bɛ yʋʋm tusir, kɔbiswai nɛ pistan (1930) paae yʋʋm tusir, kɔbiswai nɛ pistan ayinne (1931) an dinɛ ka sɔɔ nam pʋ nyaŋi dii tʋʋg wala hali ti kɛna paae zina. Goals pisnaaasi nɛ anaasi (49) sieba ka ba da di ka li bɛɛ di kɔn hali saŋakan la tɛŋsʋk tuon sɔb Tom ‘Pongo Warning la da di goals ban la, nɛ goals pistan sieba mɛn ka kpɛn-kpɛn sɔb Eric Houghton la da dii li.  

Club la da gaŋ Jimmy McMullan ye o an kpɛɛm kani gɔsid bool la nwɛɛb yɛla bɛ yʋʋm tusir, kɔbiswai nɛ pistan nɛ anaasi (1934), amaa ba gbanar kaŋa da naae ba sʋmm, din ka ke ka ba gʋʋŋ ka lʋ teŋin hali yʋʋm tusir, kɔbiswai nɛ pistan nɛ anu (1935) paae yʋʋm tusir, kɔbiswai nɛ pistan nɛ ayuobu (1936) la nib a da did yaan ha yʋma anii (48 years) yɛla la. Villa da namisnɛ hali gʋʋŋir la yɛla:  ba da di kɔbiga nɛ piiga (110) bɛ nwɛɛb pisnaasi ni, ka ayɔpɔi (7) yit Arsenal's Ted Drake dinɛ an infamous 1–7 nyaŋir bɛ Villa Park la ni. Club la da tik nuug nwɛnɛ bam baba ayɔpɔi ka saam ligidi saŋkan la £35,500 mɔɔd ban na niŋ siem ka nyaŋi keŋ tuo din kun tunoe ka an siem wʋsa, amaa ba da pʋ yaŋi da ba mɛŋi yɛla la nii. Saŋa kan la Aston Villa da an boolnwɛɛdi banɛ k aba yʋʋr yi hali k aba ken tuon hali bɛ dunia wʋsa ni boolnwɛɛbin la, ba da yʋʋm sigi bɛ teŋin bɛ yʋʋm tusir, kɔbiswai nɛ pistan nɛ ayuobu (1936) la ni yɛlkuda dinɛ nan zi maal kudim.

Dɔlisidi kɛn tuon sa bɛ ba Second Division la ni, Villa board dim la da gʋʋŋ  ka ken mɔri ba club chairman Fred Rinder onɛ ann ba kpɛɛm kudig la lɛb na, o da o yaa lɛb na Villa na lɛm du agola ka kɛŋ tuon nwɛni on da bɛ k aba da kɛn tuon ka did yaan siem la. O da piɛ o pʋʋg ka piana yee ‘bam kɛ ka team la pʋ nyaŋi kɛŋ tuon nɛ ka lɛɛ yɔɔd lig titara tisid nwɛɛdib banɛ pʋm dɛŋim bɛ sa, ka fiɛe ba pamm. Ka ye on niŋ yada pamm paa ye di anɛ ban da tiak wada la ka siniŋi zamisid dasam paalis ba pʋm nɔbig ka mɔr boolnwɛ;ɛb yaam la ke ka ba da lʋ teŋin ka pʋ nyaŋi ken tuon ba malima la ni bɛɛ ba an ninsieba la. Dinɛ da mɔr a-pʋ-gɔsimɛŋ itima kɛŋ Villa boolnwɛɛdib la ni na ke k aba lu. Rinder's yiiga tumir dinɛ  ka o da tum anɛ on da nwieɛ kɛŋ Austria mɔr coach Jimmy Hogan ka o an ba manager. Ka saansa ayi maaa ka Hogan da nyaŋi sʋŋi paal Villa tituaa ka ba keŋ tuon yʋʋm pɛɛs banɛ nwɛɛd bool sʋŋa la ba ayi ni Second Division champions k aba yʋʋm kpɛm boola tituaa yim. Hogan da paal nyain o yam kanɛ ka mɔr boolnwɛɛbin yee: "I am a teacher and lover of constructive football with every pass, every kick, every movement an object.” O daa ɛɛnt yɛti o nidib la saŋa wʋsa yee boolnwɛɛb nwɛnɛ Viennese waltz, rhapsody nɛ. Ka di nar yee ba nwɛɛdi tisid taaba saŋa wʋsa ka kɛn tuon (One-two-three, one-two-three, pass-move-pass, pass-move-pas.”) amaa, Second World War da naae la ka  Hogan's pʋtɛnɛr kanɛ ka o da mɔr ye o ke ka Aston Villa yaŋ di yaaŋ bɛ English game la ni da pʋ nyaŋi tʋmm.

## Ba Luun nɛ Ban Gʋʋŋir (1945 - 1961)
Nwɛni English clubs nam ɛɛnti pʋn lut siem la, Villa mɛ da gʋʋŋ bɛ Second World War la ka di da ke ka sielnam bɛdigʋ saam ba bɛlim pʋʋgin. Bumper nidib bɛdigʋ da kɛŋ Villa Park dɔlisid nwɛɛb ka na la, nidib tusa kɔbispisyɔpɔi nɛ pisyuobu, kɔbiswai nɛ pisnii nɛ anii (76,588) da kɛŋ FA Cup quarter-final, Villa nɛ Derby County da nwɛɛd bɛ yʋʋm tusa kɔbiswai nɛ pisnasi ayuobu Dɔnwalig nwadig la ni (March 1946), nɛɛŋa an dinɛ ka nidib da kɛŋ zuo hali bɛ Villa Park la ni. Alex Massie onɛ an ba nwɛɛd kudug la da sʋŋi zamis ka kpaal li ba titua din nar siem bɛ yʋʋm tusa kɔbiswai nɛ pisnasi (1940s) saŋa la. Star players da anɛ club dau yinne maaa onɛ an Harry Parkes, Welsh ɛ tɛŋsʋk tuon Trevor Ford nɛ pʋʋgin - tuon Johnny Dixon, fʋ yaa gɔs club la da di yaaŋ dinɛ an ba  mid-table ka naas wʋsa ba pisnaasi nam ni bɛɛ ba pisnu nam ni din bɛɛ agɔl bɛdigʋ gat 6th place league ni. Board la da kpɛ pʋʋgin na ban da nyɛ ka nidib la siniŋi fieɛɛd saŋa kan la nɛ yʋʋm tusir, kɔbiswai nɛ pisnu nɛ atan (1953) la AGM ka Sports Argus paali di yɛla yee "the longest and liveliest Villa meeting". Yʋʋm tusir, kɔbiswai nɛ pisnu nɛ anaasi (1954) la ni, Danny Blanchflower da bɔɔd ye ba nɔk o tɔɔm tɛŋ o da ye “club la nɔbignɛ mɔr kpaam ka gbanyaam mɔri banɛ ban na lɛbi siniŋ ban da maan siel la ka li kɛ ka ɛɛnnbir pʋoɛe sanamid”. Laam nɛ ba ban daa pʋ bɔɔd ye ba sik teŋin la wʋsa saŋa kanɛ da dɔl la, Aston Villa's first trophy ba yʋma pistan nɛ ayɔpɔi (37 years) la ni, yʋʋm tusir, kɔbiswai nɛ pisnu ayuobu (1956) paae  yʋʋm tusir, kɔbiswai nɛ pisnu ayɔpɔi (1957) la ni, saŋa kanɛ Villa boolnwɛɛd niŋ kudʋg, Eric Houghton onɛ da Gaad Manchester United 2-1 nɛ Northern Irish winger Peter McParland kanɛ ka ba da laam laasi di goal la. Team la da kpɛm kɛnɛ tuoni namisid ka pʋ bata league la, ka dinzug ka ba da yis Eric Houghton bɛ , yʋʋm tusir, kɔbiswai nɛ pisnu nɛ anii Samampiid Nwadig (December 1958) la ni.Ban da yis o ka nɔk Joe mercer la pʋ sʋŋ siel-siel ka yaŋi ke ka team nɔɔrim abʋtan dinɛ nan zi naam kudim bɛ yʋʋm tusir, kɔbiswai nɛ pisnu nɛ anii (1958) paae yʋʋm tusir, kɔbiswai nɛ pisnu nɛ awai (1959) la ni. Amaa fd yaa gts Mercer saŋa la o da nyaŋi ke ka Villa ken tuon bɛ yʋʋm tusir, kɔbiswai nɛ pisnyuobʋ (1960) ka an Second Division Champions dasam paalis  yʋʋs ja ba da buoni ba ye 'Mercer's Minors' Aston Villa yʋʋm da an team kanɛ an yiiga di Football League Cup nɛ England teŋʋk-tuon Gerry Hitchens di goals vɛnna pisnaasi nɛ ayi bɛ yʋʋm tusir, kɔbiswai nɛ pisnyuobʋ (1960) paae yʋʋm tusir, kɔbiswai nɛ pisnyuobʋ ayinne (1961).

## Ban Da Die Tʋʋd Siem Ka Tɛdigi Ba Mɛŋ (1961 - 1974).
Hitchens' goal si da ke ka Italian club Inter Milan, da wdm o yɛla ka tis o ligidi bɛdigʋ ka tik nuug. Ba da kuos o nɛ £85,000 bɛ paae yʋʋm tusir, kɔbiswai nɛ pisnyuobʋ ayinne (1961). Ka ban da nɔk Derek Dougan nytdig la di da pʋ sʋŋi ba Villa lɛb nyaaŋ.  

## Championship to Champions League (2016–present)
Yʋʋm tusa ayi, nɛ piiga ayuobʋ, sigir nwadig la ni (June 2016), Chinese kpikpiŋ daan kanɛ ka ba buon Tony Xia da da kilab la £76 million. Kpɛɛm kanɛ da sʋʋe Chelsea ka ba buon  o Roberto Di Matteo ka ba da gaŋ ye o an kilab la manager, amaa ba da kad o yis diema piinɛ yi pʋʋgin, ban da pʋ nyaŋi pinil sʋʋŋa la zug. Onɛ da kɛna die o nɔbir anɛ Birmingham manager kudug kanɛ buon Steve Bruce. Bruce da gaadi ba tuon ka ba da naae bɛ abʋnaasi 2017–18 season la ni, amaa ka da lɛb nyaaŋi bɛ 2018 EFL Championship play-off final ban da nwɛɛd nɛ Fulham la.

Ban da pʋ nyɛ suori paas Premier League la ni la, kilab la da namis ligidi yela. Ban da baŋ ye li kpɛɛmnam anɛ yela la, Xia da gbana ye o kuos kilab la. Yʋʋm tusayi nɛ piinɛ nii, Mɔraug nwadig la, dabpisi daar (20 July 2018) labaar da yina ye NSWE Group, tʋʋma kanɛ an Egypt tɛŋ ligid daan kanɛ ka o yʋʋr buon Nassef Sawiris nɛ America ligid daan kanɛ ka o yʋʋr buon Wes Edens din la, da siak ye ba kpɛnɛsi ba ligidi bɔɔl kilab la ni. Ba da da kilab la faar pisnu nɛ anu, kɔbiga pʋʋgin (55%), ka Sawiris da die kpɛŋi an chairman, ka da gaŋ Christian Purslow ye o an CEO.

Yʋʋm tusayi nɛ piinɛ nii, Sawaar nwadig la ni (October 2018), ba da yis Bruce on da gaad tuon ka ba nwɛɛ bɔɔl nɔɔra awai ka di yaan nɔɔra ayinnɛ maa la yela. Onɛ da die o nɔbir anɛ Brentford manager kudug nɛ boyhood Villa nyaandɔl Dean Smith, onɛ da gaad kilab la tuon ka ba paas abʋnu zinig, ka kɛ ka ba di yaan nɔɔr piiga banɛ ka ba da nwɛɛ la wʋsa ka nyaŋi lɔɔŋ playoffs yaas. Ba da paae 2019 EFL Championship play-off final ka da di Derby County 2–1 ka da paam suori kpɛnɛ Premier League ni yaas, ban da pʋ nyaŋi paasɛ yʋma atan pʋʋgin nyaaŋ la.

Yʋʋŋ kanɛ ka Villa lɛb Premier League ni la, Recon Group faar kanɛ ka ba mɔr kilab la ni la, NSWE da da li, ka li paal ye Xia pʋ lɛn mɔr siel kilab la nii. Villa da nyaŋi lɛb Premier League ni sansia la, ba nwɛɛb da guoe ya, ka nwɛɛ-nwɛɛdib piinɛyi yi ka basi ba. Ba da lɛb nyaaŋi bɛ relegation ni season nam bɛdigʋ ni, amaa ka li naarin la ka ba da paas nɛ piinɛ yɔpɔi zinigin. Villa da lɛb Premier League ni abʋyi daan la, Smith nɛ o nidib la da naae bɛnɛ piinɛ yinnɛ zinigin, amaa o da pʋ nyaŋi muk ka ba nwɛɛ-nwɛɛd kanɛ mɔr baŋir ka an captain ka o yʋʋr buon Jack Grealish la ka o kpɛlim kilab la nii, Manchester City dimi da ye ba daa o £100 million la da kɛ ka o gaad tɔɔtɔ. Ban da pʋ nwɛɛ sʋʋm bɛ 2021–22 season ni la, ba da nwɛɛ nɔɔr piinɛ yinnɛ ka kɔɔŋ ayɔpɔi, linzug ka ba da yis Dean Smith.

Aston Villa da gaŋ Liverpool nɛ England captain kudug  kanɛ ka ba buon o Steven Gerrard ka o an head coach yʋʋm tusayi nɛ pisi nɛ yinnɛ, sapal nwadig, dapiinɛ yinne daar (11 November 2021). Ban da pʋ pinil 2022–23 season titua la, ba da di goal nɔɔra yi maa ka ba goal nam kanl laasa ayɔpɔi, ba da yis Gerrard yʋʋm tusayi nɛ pisi nɛ yi, Sawaar nwadig la ni (October 2022), ka onɛ da die o nɔbir an Ninkanɛ gaad tuoni di yaan nɔɔra anaasi bɛ Europa League ni ka an Spain nid ka o yʋʋr buon Unai Emery. O da gaad Villa tuon ka ba bɛ ayɔpɔi zinig ka paam suori nwɛɛ Europa Conference League o pinilig yʋʋŋ la ni. 2023–24 season la ni, Emery da gaad kilab la tuoni paae Conference League semi-finals, anina ka Olympiacos da yisi ba, ka ba da naae anaasi zinig league la ni, ka da paam suori kpɛnɛ UEFA Champions League ni lin yi 1982–83 saŋa sa.

**Banɛ maan fʋʋd la nɛ sʋŋidib** 

Tables bama anɛ banɛ maan fʋʋd la nɛ ba sʋŋidib:

Aston Villa fuud la ba da maani bɛnɛ tɛnkan ni ti paae yʋʋm tusir, kɔbiswai nɛ pisyɔpɔi nɛ anaasi ni (1974), sankan ka Umbro da an yiiga maali li zanbini niŋ Villa fuugin la. Banɛ da sʋŋ Aston Villa tisi ba fuud la yiiga da anɛ Davenports Breweries bɛ 1982–83 season. Aston Villa da gaad tuoni ia banɛ na sʋŋi ba fuud la yela bɛ 2008–09 nɛ 2009–10 season nam; ka da pinad asʋʋmmɛŋ lugir kanɛ ka ba buon Acorns Children's Hospice yela, banɛ da an yiiga ba Premier League bɛilim pʋʋgin. Nɔnaalig nwa da kɛŋ tuoni paae yʋʋm tusayi nɛ piiga ni (2010) anina ka lugir sia da die Acorns nɔbir, ka hospice kilim kilab la sʋŋid. Ba da maal fuug kanɛ mɔr nuus yiiga nɛ 2019–20 season ni ka paan BR88s.

## Diema Zinig (Stadium)
Aston Villa diemidi ba yin diema bɛ nɛ Villa Park; ba da diemid yiiga bɛnɛ Aston Park (1874–1876) nɛ Wellington Road (1876–1897). Villa Park anɛ bɔɔl nwɛɛb zinig kanɛ yalim hali bɛ English Midlands sʋʋlim, ka paasa anii daani zuoe gaad o taaba bɛ England. England diema nam piinɛ yuobʋ ka ba da diem anina, pinilig saŋa da anɛ 1899, ka linɛ nan pʋ yʋʋgɛ an 2005. Nwa paal ye linɛ an yiiga zinig English ka ba nwɛɛ bɔɔl yʋʋm pistan pʋʋgin. Villa Park anɛ zinig kanɛ ka ba diemid anina titaam FA Cup semi-final pinilig sa paae zina, diemanam pisnu nɛ anu, 55 semi-finals nam. Yʋʋm tusayi nɛ pisi nɛ ayi ni  (2022), club la da yis labaar na ye ba ye ba maligim mɛ North Stand ka maal Trinity Road zinig sieba ka li nyaŋi nɔk nidib tusa pisnu (50,000).

Ban wisigidi ba mɛŋ zinig sia an Bodymoor Heath linɛ kpie Kingsbury linɛ bɛ  north Warwickshire, zinig kan ka chairman kudug Doug Ellis da daa bɛ yʋʋm tusir, kɔbiswai nɛ pisyɔpɔinam pinilig saŋa la (1970s) o da da yi nɛ kpaad sɔ ni. Bodymoor Heath da anɛ zinig kanɛ ka laavɛnla bɛ ka nidib kɛnni gɔsid yʋʋm tusir, kɔbiswai nɛ pisyɔpɔi saŋa (1970s), amaa yʋʋm tusir, kɔbiswai nɛ piswai naar saŋa la (1990s) zinig la da pʋ lɛn vɛnl yaasɛ. Yʋʋm tusayi nɛ anu, kusanwadis piiga ni la (November 2005), Ellis nɛ Aston Villa plc da yis labaar na ye ba ye ba nɔk nɛ £13 million maligim maal Bodymoor zinis ayi. Zinig paalig nwa da yi paalʋ na yʋʋm tusayi nɛ ayɔpɔi, kusanwadis anaasi, daba yuobʋ daar (6 May 2007), ka banɛ da gaad tuoni gɔsi li yela an onɛ da an manager sankan ka ba buon o Martin O'Neill, team captain ka ba buon o Gareth Barry nɛ yʋʋm tusir, kɔbiswai nɛ pisnii nɛ ayi (1982) captain kanɛ da gaad tuon ka ba die European Cup ka o yʋʋr buon Dennis Mortimer, ka Aston Villa nwɛɛ-nwɛɛdib da nyaŋi paas 2007–08 season la ni.

Ba da yis labaar yʋʋm tusayi nɛ piinɛ anaasi, kusanwadis anii, daba yuobʋ daar (6 August 2014), ye Villa Park da yi FIFA video game ni na bɛ *FIFA 15*, ka Premier League stadiums banɛ kpɛlim la wʋsa mɛ da bas suor ye ba paas diemkan ni mɛn.

## Sʋʋd
Ba da pinili bas suor ka nidib paam suori paasi sʋʋe club la bɛ 19th century naar saŋa ka li yina wada kanɛ da kɛna ye li laas nwɛɛ-nwɛɛdib nɛ teams nam banɛ bɛ Association Football leagues ni la. Ba da tis FA teams wada ye ba bas suor ka nidib da faari mɛ paasi sʋʋe ba ka li kɛ ka daa diib kɛŋ tuoni bɛ FA. Da diib nwa tɔlis ala paae 20th century sankanɛ ka Ellis da pinili daad faar la bɛdigʋ bɛ yʋʋm tusir, kɔbiswai nɛ pisyuobʋ saŋa (1960s) la. O da anɛ chairman ka lɛn an sʋʋe (shareholder) "Aston Villa F.C." gaad o taaba lin yi yʋʋm tusir, kɔbiswai nɛ pisyuobʋ nɛ anii ni (1968) paae yʋʋm tusir, kɔbiswai nɛ pisyɔpɔi nɛ anu ni (1975) ka lɛn gaad o taaba lin yi yʋʋm tusir, kɔbiwai nɛ pisnii nɛ ayi (1982) paae yʋʋm tusayi nɛ ayuobʋ ni (2006). Ba da laasi pɛɛli bɛ London Stock Exchange (LSE) bɛ yʋʋm tusir, kɔbiswai nɛ piswai nɛ ayuobʋ ni (1996), ka ba ligidi da lu hali yʋʋm piiga pʋʋgin. Yʋʋm tusayi nɛ ayuobʋ ni (2006), ba da yis labaar na ye tʋʋma zinis bɛdigʋ nɛ Nidib bɛdigʋ bɔɔd ye ba da Aston Villa.

Yʋʋm tusayi nɛ ayuobʋ, kusanwadis ayɔpɔi ni, dabpiinɛ anaasi ni  (14 August 2006), ba da yel ye Randy Lerner, onɛ da sʋʋe National Football League ka ba buon o Cleveland Browns la, da naal nɔɔr nɛ taaba ligidi £62.6 million nɛ Aston Villa ye o die club la. Lerner da pinili sʋʋe nɛ kusanwadis piinɛ nii, dabpiinɛ nii daar (18 September) nɛ Ellis ka o kpɛɛmnam la mɛ da gaad ka Lerner bɔ kpɛɛm paala kusanwadis piinɛ nii, dabpiinɛ awai, yʋʋm tusayi nɛ ayuobʋ (19 September 2006). Lerner da gaŋ o mɛŋ ka o an chairman tis club la ka Charles Krulak an director ka Ellis da die kpɛŋ kanɛ ka ba pʋd ye Chairman Emeritus. Lerner da tieb ye o kuos club la bɛ yʋʋm tusayi nɛ piinɛ naasi, kusanwadis anaasi ni (May 2014), ka ligidi kanɛ ka o da bɔɔd an £200 million.

Yʋʋm tusayi nɛ piinɛ ayuobʋ, kusanwadis anaasi, dabpiinɛ nii daar (18 May 2016), Randy Lerner da siak ye o kuos Aston Villa tis Recon Group, tʋʋma zinig kanɛ ka onɛ sʋʋe an Chinese kpikpiŋ daan Tony Xia. Ba da naae kuosig la gbana nɛ yʋʋm tusayi nɛ piinɛ yuobʋ, kusanwadis anu, piinɛ anaasi daar (14 June 2016) ka ligidi la da an £76 million, Football League la da bas suor la nyaaŋ. Ban da daa laad bɛdigʋ ka mɛ pʋ lɛn nyaŋi kɛŋ Premier League pʋʋginɛ 2017–18 Championship final, ka ligidi yela yʋʋn muki ba. Ba da tisid labaya ye Villa mɔr sama ka pʋ nyaŋi yɔ la, Xia da pinili ied suoya ye o kuos club la yʋʋm tusayi nɛ piinɛ nii, kusanwadis anu ni (June 2018).

Yʋʋm tusayi nɛ piinɛ nii, kusanwadis ayuobʋ, dabpisi daar (20 July 2018), ba da yis labaar ye V Sports (sankan li da anɛ NSWE Group), tʋʋma zinig kanɛ ka Egypt dim dau kanɛ an ligid daan ka o yʋʋr buon Nassef Sawiris nɛ America nid kanɛ an ligid daan ka o yʋʋr buon Wes Edens, da ye ba kpɛnɛs ligidi bɔɔl kilab la ni. Ba da da kilab la sʋʋd pisnu nɛ nu, kɔbiga pʋʋgin (55%), ka Sawiris da die an kilab la chairman. Yʋʋm tusayi nɛ piinɛ wai, kusanwadis ayɔpɔi, daba wai daar (9 August 2019), ban da tɔlis tuoni yʋʋn waae Premier League ni la, Companies House da yis labaar ye Xia sʋʋd la ba daa li ka o pʋ lɛn sʋʋe siel kilab la ni yaasɛ.

Yʋʋm tusayi nɛ pisi nɛ atan, samanpiid nwadig, dabpiinɛ nu daar (15 December 2023), Aston Villa da yis labaar ye America tʋmtʋmnib zinig kanɛ ka ba buon Atairos la na kpɛnɛs ligidi V Sports, kilab la sʋʋe tʋʋma zinig sia la. Nɔɔrnaalig nwa, linɛ da kɛ ka Atairos paam yaani sʋʋe V Sport pʋdigir pisi, kɔbiga pʋʋgin (20%), ka Villa ligidi da gaad £500 million. Nɔɔrnaalig kanɛ da bɛ ban nɛ Atairos tɛnsʋk la da pinil tʋʋma nɛ yʋʋm tusayii nɛ pisi nɛ anaasi, naasaanwadis anaasi, dabpiinɛ yi daar (12 April 2024), ka onɛ sʋʋe Atairos la nɛ Comcast CFO kudug kanɛ ka o yʋʋr buon Michael Angelakis da paas Villa tuongatib la pʋʋgin.

## Tɛŋgbaŋ sʋŋir
Aston Villa mɔr nɔnaalig nɛ Acorns Children's Hospice lugur kanɛ sʋŋid bɔɔl yela banɛ tʋm tʋʋma English bɔɔl ni. Ba yiiga Premier League, Aston Villa da sʋŋ nɛ ba fuud la tuon zanbina la maalig, banɛ maan ala paal ye ba yɔ ligid titaar, tis Acorns Hospice lin na niŋ siem ka lugur kan dim yʋʋr yi ka ba mɛ paam ligidi. Fu yaa yis fuud sʋŋir la yela, kilab la yɔ hospice ye ba kɛm tuoni sʋŋid ka mɛ kaad zinis banɛ ka hospice bɛ.

Yʋʋm tusayi nɛ piiga, nwadisawai ni (September 2010), Aston Villa da pinil gbanar sia bɛ Villa Park ka ba da buol ye Villa Midlands Food (VMF) ye kilab la nɔk yʋma yi paal sakur biis Aston Villa hospitality and events ban nɛ Birmingham City Council. Kilab la da yɔɔg diib zinigi bɛ Trinity Road Stand ka nɔk biis piinɛyi banɛ pʋ lal la wʋʋ 10-mile (16 km) nɛ Villa Park ka diib banɛ ka ba kuosid anina la da an ba tɛŋ la diib.

**Aston Villa Foundation**

Yʋʋm tusayi nɛ piinɛ yuobʋ ni (2016), Aston Villa da mɔr gbaŋ ye ba maal sʋŋir lugir, ka li yʋʋr an Aston Villa Foundation. Ba bɔɔdim da anɛ ye ba sʋŋ tɛŋ maalig yela bɛ Aston Villa. Ba da tʋm nɛ tɛŋzʋŋ nɛ ba mɛŋ tɛŋin nidib, ka ban da nyaŋi maal sielnam an bɔɔl nwɛɛb yela tɛŋin la, wintadimis yela, laafi yela nɛ bɛilim sʋŋ yela, sakur zamisig yela, nɛ tɛŋ maalig yela.

Yʋʋm tusayi nɛ pisi nɛ yinnɛ, sigsaa nwadig la ni (May 2021), Prince William, Duke of Cambridge da laas banɛ paas lugir nwa ni bɛ Aston Villa dim zinig kanɛ buon Bodymoor Heath Training Ground la. Nwa da anɛ ban da maan diibi tisid nidib tusir yel, ka lin anɛ tɛŋin tʋmtʋmnib, COVID-19 pandemic kanɛ da paae United Kingdom saŋa la ka mɛ bas suor ka sibiti dim ka ba buon  NHS Trust ka ba kpɛnɛ ka mɛ nɔk Villa Park la'ad la tum tuuma.

## Piini
Aston Villa Football Club die European nɛ ba mɛŋ tɛŋin league nam piini. Kilab la piini kanɛ ba da die yi English ni da anɛ yʋʋm tusir, kɔbiswai nɛ piswai nɛ ayuobʋ ni (1996) sankan ka ba da die League Cup la, ba daa lɛn die 2001 UEFA Intertoto Cup.

### '''Ba tɛŋin'''

### '''League'''

* First Division / Premier League (level 1)
* Champions (7): 1893–94, 1895–96, 1896–97, 1898–99, 1899–1900, 1909–10, 1980–81
* Runners-up (10): 1888–89, 1902–03, 1907–08, 1910–11, 1912–13, 1913–14, 1930–31, 1932–33, 1989–90, 1992–93
* Second Division / Championship (level 2)
* Champions: 1937–38, 1959–60
* Runners-up: 1974–75, 1987–88
* Play-off winners: 2019
* Third Division (level 3)
* Champions: 1971–72

### '''kapnam'''

* FA Cup
* Winners (7): 1886–87, 1894–95, 1896–97, 1904–05, 1912–13, 1919–20, 1956–57
* Runners–up (4): 1891–92, 1923–24, 1999–2000, 2014–15
* Football League Cup / EFL Cup
* Winners (5): 1960–61, 1974–75, 1976–77, 1993–94, 1995–96
* Runners-up (4): 1962–63, 1970–71, 2009–10, 2019–20
* FA Charity Shield
* Winners: 1981
* Sheriff of London Charity Shield
* Winners: 1899, 1901

### '''European'''

* European Cup
* Winners: 1981–82
* European Super Cup
* Winners: 1982
* Intertoto Cup
* Winners: 2001
* 3rd Round Winners (1 of 11) & Overall Joint Runners-Up (1 of 3): 2008

## Nwɛɛ-nwɛɛdib
**Ba nwɛɛ-nwɛɛdib**

*Nwa anɛ 1 Sigir 2025* Nwɛɛ-nwɛɛdib, nɛ ba bibaanlig banɛ paas diema pʋʋgin*.*

**Ban daa sieba sam**

**Banɛ pʋ paae yʋʋm pisi nɛ yinnɛ nɛ zamisig zinigzy**

*Nwa anɛ 28 Mɔtul 2024*, Nwɛɛ-nwɛɛdib banɛ *pʋ paae yʋʋm pisi nɛ yinnɛ ka ba yuda paas kpɛɛmnam zinigin bɛɛ agola la, yʋda bama anɛ banɛ paas zamisig la ni ka ba mi paasi ba yʋda bɛ nwɛɛb daar*.

**Kilab captain nam**

Kilab la pinil yʋʋm tusir, kɔbisnii nɛ pisnyɔpɔi nɛ anaasi ni (1874) paae zina, Nwɛɛ-nwɛɛdib pisnaasi nɛ atan kɛna an captain tis  Aston Villa. John Devey onɛ da an captain lin da yi yʋʋm tusir, kɔbisnii nɛ piswai nɛ yinnɛ (1891) paae tusir, kɔbisnii nɛ piswai nɛ anii ni la (1898), da an captain kanɛ gaad o taaba, da gaad Villa tuon ka ba di yaan diema nama anu ni nɛ FA Cup nama ayi kilab la pinilig saŋa la. Onɛ an captain nannanna anɛ onɛ yit Scotland ka o yʋʋr buon John McGinn.

## Tʋmtʋmnib banɛ pʋ paas nwɛɛbinɛ
**Kpɛɛm an yiiga**

Source:

**Kpɛɛmnam**

Sapal nwadig 2022 ni.

**Tuongatib banɛ yʋʋri yi**

Tuongatib bama da di yaan piini yinnɛ bɛɛ babik ban da bɛ tʋʋma ni la ka Villa dim mi ba yela League la pʋʋgin, Nid yinnɛ anɛ Jozef Vengloš onɛ da kɛ ka ba di yaan.

## Gbanvɛɛnsa